Tájékoztatási és közzétételi kötelezettség

Kedvezményezett neve: Kölkedi Lövész Sport Klub

Pályázati felhívás: „Civil társadalom szerepének erősítése”, VP6-19.2.1.-16-8.5.1-17

A projekt címe, azonosító száma: Kölkedi Lövész Sport Klub kisebb mértékű infrastrukturális fejlesztése lőállások esővédő előtető építéssel 1924765378

A szerződött támogatás összege: 2 331 638 Ft

A támogatás mértéke (%-ban): 90%

A projekt tartalmának rövid bemutatása:

Maradéktalanul megvalósult a projekt célja: a Kölkedi Sportpálya meglévő kiszolgáló épületéhez lőállások esővédő előtető hozzáépítése. Rossz időjárás esetén így megvan annak lehetősége, hogy a lövész gyakorlásokat, versenyeket az időjárás viszontagságaitól függetlenül is meg lehessen tartani.

Műszaki megoldások: Az előtető fa oszlopváz-szelemen és a meglévő épületre felszerelt szelemenre támasztottan készült. A tető héjalása LINDAB lemezfedés, harántirányú toldás nélkül, méretre szabott lemezből készült. Hajlásszöge 5% körüli, mely elegendő a csapadékvíz elvárható lefolyásához. A csapadékvíz függőeresz és lefolyó csatornák felszerelésével került levezetésre. Esztétikai szempontból a tető alatt fenyő lambéria burkolat is készült. Mivel a tető alatt a gyep kipusztulna, így indokolt volt az is, hogy térburkolat készüljön, beton térburkoló elemekből. Az előtető 4,30 méter széles sávban az épület keleti oldalán a Kölkedi Sport Egyesület szurkolói esővédő előtetője, a déli oldalon pedig a Kölkedi Lövész Sport Klub fedett lőállásainak céljából készült.

A megvalósult projekt előnyei:

- esős idő esetén is problémamentes végezhető az alaptevékenység

- lövészet verseny- és edzésidőpontjának időjárási kiszolgáltatottsága megszűnik

- a komplett létesítmény esztétikai megjelenése, falukép javul

A projekt tervezett befejezési dátuma: 2020.05.31.

Tényleges befejezés: 2020.03.09.